Diari Oficial de la Generalitat Valenciana


Sumari del DOGV 5907, del 04-12-2008 (2008/14871)

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.160 m² de superfície, situada a Yátova, realitzada per l'ajuntament del dit municipi a favor de la Generalitat, per a ser destinada a la construcció d'un parc rural d'emergències.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14165


Data del document
:   25-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Yátova
    * cultura regional
    * transmissió de la propietat
    * propietat immobiliària

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.160 m² de superfície, situada a Yátova, realitzada per l'ajuntament del dit municipi a favor de la Generalitat, per a ser destinada a la construcció d'un parc rural d'emergències. [2008/14782]  
L'Ajuntament de Yátova, en sessió plenària realitzada el dia 12 d'agost de 2008, va acordar la cessió gratuïta a la Generalitat de la parcel·la de la seua propietat, de 3.160 m² de superfície, situada en la partida de Molino Churro de la dita població.  
A proposta de la Conselleria de Governació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un parc rural d'emergències, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Yátova de la parcel·la que té 3.160 m² de superfície, situada en la partida de Molino Churro de la dita població, que confronta: nord, camí; sud, parcel·la 1.106 de l'Ajuntament de Yátova; est, camí, i oest, camí.  
Consta inscrita en el Registre de la Propietat de Chiva 1 al tom 709, llibre 24, foli 218, finca 4.055, inscripció 2ª.   
Referència cadastral: 19919D859677085645JW.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Yátova, s'efectua amb la condició de destinar la parcel·la a la construcció d'un parc rural d'emergències i amb subjecció al que disposa l'article 111 del Reglament de Béns de les Entitats Locals. Per la seua part, l'Ajuntament de Yátova es compromet a realitzar les obres d'urbanització i instal·lació de servicis a límit de la parcel·la (llum, aigua i clavegueram).  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic de protecció del medi ambient i adscrit a la Conselleria de Governació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de novembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.